
Parlamentul  României

Camera  Deputaţilor
Comisia pentru Sănătate şi Familie
                Nr. 28/911/  6 decembrie 2001

BIROULUI PERMANENT

AL 

CAMEREI DEPUTAŢILOR,


Vă înaintăm, alăturat, raportul la proiectul de Lege privind acordarea asistenţei medicale în România cetăţenilor străini în baza acordurilor, înţelegerilor, convenţiilor sau protocoalelor internaţionale de reciprocitate în domeniul sănătăţii, la care România este parte, trimis  comisiei pentru examinare în fond, cu adresa nr.664  din 29 noiembrie 2001.


La întocmirea raportului, comisia a avut în vedere  avizul Consiliului Legislativ.


La examinarea proiectului de lege, Comisia pentru sănătate şi familie şi-a însuşit punctul de vedere al Ministerului Sănătăţii şi Familiei .


În raport de obiectul şi conţinutul său, proiectul de lege face parte din categoria legilor ordinare.

                   PREŞEDINTE,                                              SECRETAR,

DEP.ACAD.PROF.DR.MIRCEA IFRIM            DEP.DR.ANA FLOREA

Parlamentul  României

Camera  Deputaţilor
Comisia pentru Sănătate şi Familie
                                                                                      Nr. 28/911/ 6 decembrie 2001

R A P O R T

asupra proiectului de Lege privind acordarea asistenţei medicale în România cetăţenilor străini

 în baza acordurilor, înţelegerilor, convenţiilor sau protocoalelor internaţionale de reciprocitate 

în domeniul sănătăţii, la care România este parte


În urma examinării proiectului de Lege privind acordarea asistenţei medicale în România cetăţenilor străini în baza acordurilor, înţelegerilor, convenţiilor sau protocoalelor internaţionale de reciprocitate în domeniul sănătăţii, la care România este parte, în şedinţa din 5.12.2001, comisia a hotărât ca acesta să fie supus spre dezbatere şi adoptare cu următorul amendament:

Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
___
Se propune să se introducă un nou text, ca alin.(2) al art.1, cu următorul cuprins:

“(2) Cetăţenii români aflaţi pe teritoriul acestor state beneficiază, în contrapartidă, de aceleaşi drepturi.”

Autori: dl.dep.dr.Constantin Florentin Moraru (Grupul Parlamentar al PRM), dl.dep.prof.dr.Mircea Ifrim (Grupul Parlamentar al PRM) , dl.dep.dr.Ludovic Abiţei (Grupul Parlamentar al PRM) şi dl.dep.Petre Naidin (Grupul Parlamentar al PSD ) .


Pentru a sublinia garantarea aceloraşi drepturi şi pentru cetăţenii români care se află temporar pe teritoriul acestor state.

În cursul dezbaterilor în comisie, nu au fost înregistrate amendamente respinse.

                    PREŞEDINTE,                                                                                                         SECRETAR,

DEP.ACAD.PROF.DR.MIRCEA IFRIM                                                                         DEP.DR.ANA FLOREA

